Wat is 'n "skynregse"? - Stormfront
Wat is 'n "skynregse"?
08-23-2004, 11:33 AM #1
Wat is ‘n “skynregse”?
Mnr. Jaap Marais, leier van die HNP tot 2000, en een van die grootste staatsmanne wat die Afrikanervolk ooit gehad het, het die nasionalisme sy lewe lank ontleed. Hy het dikwels verwys na sg. “skynregses”, wat in die toekoms nasionalisme sou probeer verstrik onder die vaandel van “Afrikanereenheid”.Hy het ten sterkste enige pogings tot eenheid deur skynregses verwerp, en uitdruklik gewaarsku dat daar in die toekoms weer pogings deur die skynregses sou wees om nasionalisme te verstrik deur betrekking by hul gedoentes. Skynregses het in die verlede sukses gehad om die Afrikaner van die egte nasionale-basis weg te rokkel, en hul sukses sou hul dit weer in die toekoms laat probeer.
Baie verdwaalde en leierlose Afrikaners word maklik prooi gemaak van hierdie foefie vanwee hul soeke na ‘n “leier” en hul versugting na “as ons mense net kon saamstaan”. As ‘n mens veronderstel dat ‘n nasionalis die ware regterkant verteenwoordig, dan moet mens ook aanneem dat ‘n skynregse eintlik aan die linkerkant staan, eintlik in wese ‘n liberalis is, en dus kan daar geen raakpunte tussen hulle wees nie;inteendeel, die een bedreig die ander gedurigdeur met algehele uitwissing. ‘n Skynregse kan ook maar genoem word ‘n opportunis, wat sy politiek seile span soos die wind waai.
‘n Paar verskille tussen die twee onversoenbares:
Nasionalisme is ‘n beginsel, dus is ‘n skynregse beginselloos, en juis daarin le die groot gevaar vir Afrikaners om hulle te koppel aan hierdie verskynsel in die politiek. Die heel grootste verkil tussen die nasionalis en die opportunis le in die bron van hul perspektief op die politiek; die nasionalis se bron is beginsel, ‘n begrensde konsep waarbuite nie beweeg mag word nie, terwyl die skynregse onbegrens die politiek oordeel aan die hand van sentiment.
Nasionalisme wil mense aantrek na die nasionale basis, terwyl die skynregse mense weghou van die nasionale basis en hulle vertroue in die politiek laat verloor sodra die sentiment waarop die skynregse fokus, doodloop.Dit is die doodsgevaar wat die skynregse inhou; die weghou van Afrikaners van die ware nasionale basis.
‘n Skynregse se argumente en strategiee klink dikwels op die oor-af na raakpunte met die nasionalisme, maar dis bloot oppervlakkig. Nasionalisme omvat en beskerm alle fassette van patriotisme,volkskap,vryheid en heldedom terwyl ‘n skynregse sal fokus op uitgesonderde elemente van die volk se wese.
‘n Skynregse is in wese ‘n opportunis en wil slegs homself bevoordeel. ‘n Nasionalis wil die nasionalisme versterk en verrig volksdiens.
Die nasionalis ontleed hoe die politiek in verhouding tot sy volksnasionalisme staan, terwyl die skynregse eerder kommentaar lewer oor hoe die politiek staan in verhouding tot sy eie belange.
Nasionalisme is vererfbaar en loop soos ‘n goue draad deur ‘n volk se geskiedenis solank daar ‘n nageslag is wat bereid is om die “ark van nasionalisme” op te neem en die pad van hul voorgeslag verder te volg. Skynregse sentimentpolitiek loop dood omdat geen resultate op lang duur bewerkstellig kan word wanneer ‘n skynregse se volgelinge hul emosionele motivering verloor het nie. Skynregse politiek spring gewoonlik rond van onderwerp tot onderwerp om die “saak” lewendig te hou.
Nasionalisme wil aantrek en smee, om so ‘n harde kern gebore uit beginsel te bou. Die opportunisme verdeel en stel teleur nadat sy doel nie bereik is vir die groep nie, maar die leier homself alleenlik bevoordeel het.
Die ontleding van politiek vanuit beginselbasis beoordeel al die sentimente van die skynregse lank reeds voordat die skynregse daaroor begin neul, omdat die nasionalis deur logika die gevolge van skending van die beginsel kan voorspel. Die skynregse egter bedryf sy politiekery eers nadat die versaking van die nasionalistiese beginsel sy simptome lewer, en hy dan daaroor sentimenteel raak.
‘n Skynregse se politiek is insluitend en met so min grense moontlik. Sy uiteinde is daarom getallepolitiek, waarsonder hy geen stem het nie. Die nasionalisme is ekslusief en begrens, waar getalle nie nagejaag word nie, maar eendrag op oortuiging.
Beide nasionalis en skynregse wil mense verenig; eg. op beginsel, lg. op sentiment.
Nasionalisme is die liefde vir die eie in volle omvang, terwyl opportunisme slegs liefde vir gedeeltes van die eie , of self haat vir sommige gedeeltes van die eie, vir persoonlike gewin wil inspan.
Nasionalisme wil die omskrywing van wat die eie is, begrens, altyd ogv beide die innerlike (geloof) en die uiterlike (ras, geskiedenis,taal ens.), terwyl die skynregse die omskrywing van die eie wil uitbrei deur slegs te fokus op of die innerlike, of die uiterlike, maar nooit beide nie.
Die nasionalis stry om behoud van beginsels omdat hy vorentoe die eie steeds wil sien soos hy dit in die verlede sien, terwyl die skynregse stry om vorentoe iets anders te sien as wat uit die verlede kom.
Die nasionalis glo in roeping, die skynregse bevorder persoonlike belange.
Nasionalistiese politiek is gebasseer op onveranderbare beginsels, terwyl ‘n skynregse menige “strategiee, filosofiee,visies,missies”ens. inspan, wat buigbaar is ter wille van “aanpassing, verandering,vooruitgang”, ens.
Last edited by Vryheid en Reg; 08-23-2004 at 02:42 PM.
08-24-2004, 07:22 AM #2
Re: Wat is 'n "skynregse"?
Ek sal dit waardeer as jy nog goed kan post, wat oom jaap gese het.
Ek het daai man baie admireer vir wat hy vir die volk gedoen het.
Dankie by voorbaat en dankie vir hierdie post.
08-24-2004, 10:49 AM #3
Ek het ongelukkig net boeke en goed van hom wat ek nie graag wil oortik nie; dit sal my vir ewig vat
Probeer om van sy boeke in die hande te kry; dit gee mens nogal perspektief op dinge. Boeke van hom wat ek ken, is "Stryd is lewe" en "Die era van Verwoerd". Ek het hulle by my bib laat bestel en gelees, want hulle is nogal moeilik om te koop lyk dit my.
Ek het op 'n stadium gewonder of moet ek nie 3 toesprake van hom, wat ek in kassetform het, op CD laat sny en dit erens post dat mense dit kan hoor nie. Die NP en Naspers het sy stem vir 25 jaar lank stil probeer hou, maar die waarheid sal seevier!
Intussen 'n aanhaling van dr Verwoerd wat ek oorgetik het. (Verwoerd aan die woord p 294)
In die lewe van elke volk loop daar ‘n goue draad wat aandui waarvandaan hy kom en waarheen hy gaan. Dit is ‘n goue draad wat ons in ons volkslewe ook kan sien. Dit strek van baie vroeg in ons geskiedenis af, net toe ons begin het om ‘n nasie te word. Vandaar af is dit voortgedra deur ‘n idee van wat hier aan die suidpunt van Afrika tot stand moet kom: ‘n eie blanke volk, ‘n Christelike volk wat miskien die voorpunt moet wees en moet bly selfs in die swaarste tye van die blankedom met sy sending in die wereld. So ‘n goue draad wat die nasionale gedagte van ‘n volk verteenwoordig, ryg deur die lewe veral van die manne wat geroep is om leiding te gee. Nou sien ons die goue draad voortgesit in die lewe van ‘n Paul Kruger en ‘n president Steyn en ‘n generaal De Wet en ‘n generaal Hertzog en ‘n dr. Malan en ‘n advokaat Strijdom, en andere wat u kan byvoeg in u eie hart. Dit is nie net die staatsmanne wat met die goue draad deurryg is nie; dit is die geloofsmanne, die opvoeders, die navorsers en al die bouers van die nasie. Maar ek het die name genoem om daarmee ook te se dat daar leiers is, soms van groot formaat, wat nie mededraers van daardie volksgedagte kan of wil wees nie. Hulle is die los berge – losstaande van die bergreeks. Hulle is die persone deur wie se lewe die goue draad nie ryg nie. Hulle raak vergete in die volkslewe omdat in die volksgedagte alleen bly vaskleef dit wat van nature aan hom diep gebonde was. So moet ons ons eie volkslewe en eie volksgeskiedenis ook sien. Dit moet ons help om te weet hoe om ons in die toekoms te gedra. Ons moet ons meet aan die maatstaf van daardie manne met wie ons geskaar en gesnaar wil wees in die tye wat kom.
08-24-2004, 12:11 PM #4
‘n Paar voorbeelde van skynregse “strategiee” wat ek raakgelees het
Vergeet maar vir eers van inkomstebelastings. Ons moet die regering se wurggreep van 'n kant af begin losmaak. As ons almal saam die mense van Alberton met raad en daad bystaan, kry ons 'n vatplek om die regering se wurggreep van 'n kant af te begin loswikkel. Ons hoef nie alfabeties te werk te gaan nie, maar die volgende stadsraad kan Boksburg wees en nou-nou is die ganse land se stadsrade onder beheer van die mense wat eintlik die hef in die hand het: die Afrikaanse belastingbetaler. Natuurlik, sukses op munisipale vlak sal daartoe lei dat die nasionale regering uiteindelik soos 'n ryp vrug in ons skoot val.
Geld is tóg belangrik
Die gedagte dat belasting 'n manier is om Afrikaners te verenig, bestaan al lank voor die gebeure in Alberton. As jy na verskeie van Dan Roodt en my eie skrywes kyk op PRAAG of op Litnet, selfs dié wat al redelik oud is, sal jy sien dat die swak waarde vir geld wat die Afrikaner vir sy belastinggeld kry, 'n deurlopende tema is. Ek het ook onlangs in 'n tussenverkiesing in Centurion 'n VF+ plakaat gesien (ook voor Alberton) wat gevra het "Moeg vir hoë belasting?"
Die volgende kom uit 'n brief op Litnet verlede week, gepubliseer voordat die debat op PRAAG se poslys ontstaan het. Die brief handel oor 'n volkstaat, en die onderstaande is 'n voorgestelde vraag wat in 'n referendum aan Afrikaners gestel kan word. Let op die belangrikheid van belasting.
"Is u ten gunste van 'n outonome gebied waar u nie onderworpe sal wees aan regstellende aksie nie, vry sal wees om u sakebelange sonder bemagtigingsinmenging te bedryf, en waar die belasting wat u betaal, aangewend word om u eie veiligheid en belange te beskerm, met onder andere 'n effektiewe polisiemag, ordentlike hospitale, en gratis skoolonderrig in Afrikaans?"
Die benadering wat ons sedert 31 Mei 2003 in die Ou Raadsaal op Kerkplein, Pretoria, volg is dat dit 'n organiese proses moet wees. Daar bestaan 'n informele Konfederale Afrikanerforum wat doodeenvoudig aanhou om alle Afrikaanse organisasies en individue wat hulself betrokke voel uit te nooi, en dialoog te bevorder. Ook die politieke partye oor die hele spektrum, van die HNP tot die ANC, word uitgenooi.
Trouens, daar heers reeds so 'n hoë mate van demokratiese verdraagsaamheid in die Ou Raadsaal dat dit waarskynlik die enigste plek in die land is waar die volle spektrum van politieke gesindhede verteenwoordig word. Dit is meer inklusief as die parlement, want nie almal neem deel aan verkiesings nie en baie Afrikaners beskou die parlement as illegitiem omdat dit eenvoudig deur Roelf Meyer se vreemde oorgawe tot stand gekom het, sonder dat die Afrikaners enige sê gehad het in die grondwet, staatstruktuur, kiesstelsel, ens. FW de Klerk het ook belowe dat daar 'n tweede referendum oor die grondwet sou plaasvind, iets wat nooit gebeur het nie.
Die Afrikanerraad is myns insiens verreweg die mees opwindende politieke projek in Suid-Afrika, ten minste sover dit Afrikaners betref. As alles goed gaan wil ons iewers aanstaande jaar 'n Afrikanerverkiesing hou wat deur die Onafhanklike Verkiesingskommissie gemonitor sal word. Ons het dit reeds met die OVK uitgeklaar. Omdat die OVK Suid-Afrika se amptelike verkiesingsmoniteerder is, geniet dit ook akkreditasie by die Verenigde Nasies, wat beteken dat die Afrikanerverkiesing internasionaal erken sal word. Dit sal ons in staat stel om as Afrikanerraad by internasionale organisasies te affilieer, moontlike kulturele samewerking met die Hollanders en Vlaminge te beding, soos lidmaatskap van die Nederlandse Taalunie, ens. Belangrik egter is dat die Afrikanerraad beleid moet formuleer oor ons posisie in Suid-Afrika en in die wêreld, dat ons die stand van staatsonderwys waaraan ons kinders blootgestel word, moet dophou, Afrikaans en die Afrikaanse kultuur moet bevorder, plaaslik, sowel as in die buiteland. Die ou Suid-Afrikaanse Stigting het tydens die apartheidsjare 'n alternatief gebied vir die SA ambasssades in die buiteland, en het Groot Besigheid in die buiteland verteenwoordig. Ons kan ook Afrikanerverteenwoordigers in die buiteland, aanvanklik deeltyds en sonder vergoeding, aanstel om ons in al die belangrike sentra te verteenwoordig en ons belange te bevorder, asook 'n bewustheid van Afrikaans en die Afrikanerdom. Só gaan ons op die wêreldkaart bly.
Besprekingsdokument vir 'n te stigte Afrikanerraad op 'n vergadering in die Ou Raadzaal, Kerkplein, Pretoria op 18 of 25 September 2004
Sedert vroeg 2000 word daar gepraat van 'n Afrikanerraad wat opgerig behoort te word om die Afrikaner se verslegtende posisie in die Nuwe Suid-Afrika aan te spreek. In die media en elders word verwys na die ANC se "permanente meerderheid" in die parlement wat ons van enige politieke mag binne die afsienbare toekoms uitsluit. U en u organisasie is bewus hiervan, asook van die volgende:
·	die agteruitgang van Afrikaans en Afrikaanse instellings;
·	verengelsing van Afrikaanse kinders en van die staat, skole en universiteite;
·	diskriminerende wetgewing in die vorm van regstellende aksie en sogenaamde swart bemagtiging;
·	verarming van Afrikaners sodat 325 000 van ons mense reeds onder die broodlyn lewe, selfs in plakkerskampe;
·	geweld teen boere in die vorm van plaasmoorde;
·	dreigende "grondhervorming" wat 'n groot aantal Afrikaners van hul plase gaan afdwing en van ons 'n sogenaamde "swerwersvolk" gaan maak;
·	ongebreidelde misdaad en geweld in die vorm van verkragting, aanranding en moord;
·	die nuwe wapenwet wat ten doel het om wettige wapeneierskap te bemoeilik;
·	grootskaalse emigrasie van ons mees talentvolle mense wat ons intellektueel en demografies verswak;
·	onbeheerde toestroming van onwettige immigrante vanuit ander Afrikalande teen die tempo van 1 miljoen per jaar, wat ons uiteindelik gaan verswelg;
·	ens., ens.
Sedert 31 Mei 2003 het 'n groep Afrikaanse organisasies en individue binne die verband van die Konfederale Afrikanerforum gereeld op 'n maandelikse basis in die Ou Raadzaal, Kerkplein, Pretoria, vergader om hierdie probleme te bespreek, maar ook die uiteindelike oprigting van 'n Afrikanerraad.
Ons gevoel is nou nie meer een van kommer oor bogaande sake nie, maar van bedreiging. Sedert 1994 is tien jaar reeds verspeel om onsself anders te organiseer as in die verlede en om die ou Transvaalse spreuk gestand te doen: "Eendracht maakt macht!" Indien ons nie binne die vogende vyf jaar die agteruitgang in ons posisie omkeer nie, gaan ons uiteindelik so verswak en verarm as gevolg van rassewetgewing dat daar niks meer aan ons lot te verander sal wees nie, afgesien nog van die miljoene der miljoene nuwe aankomelinge in die land wat ons klein belastingbasis nie sal kan onderhou nie.
Wetende dat pogings om organisasies saam te snoer in die verlede misluk het, wil ek u nogtans vra om dringend te besin oor deelname aan 'n Tussentydse Afrikanerraad wat by ons volgende vergadering in die Ou Raadzaal op 18 September opgerig gaan word. Oor die volgende dae en weke sal ons so wyd as moontlik met alle belanghebbende partye hieroor raadpleeg. Niemand moet uitgesluit voel nie en die gedagte is om aanstaande jaar 'n Afrikanerverkiesing te organiseer waartydens die volk self sy verteenwoordigers sal aanwys, net soos dit al sedert die dae van die Groot Trek gedoen word.
My eie gedagte oor die Afrikanerraad is dat dit 'n politieke liggaam moet wees soortgelyk aan die Palestynse Owerheid of die Vlaamse Parlement wat homself sal vestig as die legitieme volksgesag van die Afrikaner, met magte om met die ANC-regering te onderhandel oor ons regte en toekoms, maar ook van meet af aan buitelandse verteenwoordiging sal hê ten einde toeganklik te wees vir Afrikaners in die buiteland waar bande met goedgesinde lande, groepe of partye gesmee kan word.
Die Afrikanerraad moet verantwoordelikheid aanvaar vir die totale posisie van die Afrikaner, hetsy binnelands, hetsy internasionaal. So 'n raad sal onmiddellik aan ons mense hoop gee dat die bestaande leierskapsvakuum gevul is en dat daar iets aan hulle lot gedoen word. Al misluk die raad weens 'n gebrek aan geld of middele in die vroeë fase om homself te laat geld, moet hy te alle tye verantwoordelikheid aanvaar en dit op hom neem om so gou moontlik die volk en sy hulpbronne te mobiliseer om ten minste die ergste krisisse, in samewerking met bestaande organisasies, op te los.
Elke Raadslid, maar veral die President, behoort trou aan die Afrikanervolk te sweer en te besef dat enige vorm van verraad of dislojaliteit teenoor die Afrikaner strafbaar sal wees.
Enige individu, organisasie, groepering, politieke party, ens., behoort hom vir die Afrikanerraad verkiesbaar te kan stel, solank hy met ons taal, geskiedenis en identiteit assosieer. Ander organisasies wat nie aan die verkiesing wil deelneem of op die Afrikanerraad wil dien nie, behoort nietemin op 'n ad hoc-basis met die raad saam te werk op daardie gebiede waar hulle oor kundigheid en kapasiteit beskik. Die verhouding tussen die AR en die bestaande organisasies sal myns insiens ooreenkom met dié tussen 'n regering en nie-regeringsorganisasies of burgerlike groepe, behalwe dat dit waarskynlik in ons geval, gegewe ons benarde posisie, veel nouer en gemoedeliker sal wees.
Voorstel vir 'n struktuur
My voorstel oor 'n struktuur sou wees dat daar 'n uitvoerende president op die Amerikaanse en Franse modelle verkies moet word, wat 'n kabinet sal saamstel uit die geledere van die verteenwoordigers of Volksraadslede. In voortsetting van die ou Boeretradisie van politieke inklusiwiteit, kan so 'n kabinet selfs saamgestel word uit persone van opponerende partye solank dit sinvol is, maar met inagneming van die getalsterkte van die partye in die raad. Elke minister sal een of meer portefeuljes hê en dié organisasies wat hulself as nie-polities sien en dus nie direk aan die Afrikanerverkiesing wil deelneem nie, sal by die portefeuljekomitees oor taal en kultuur, arbeid, onderwys, gesondheid en welsyn, veiligheid en sekuriteit, landbou en ontwikkeling, ens., kan inskakel. Ons wil nie weer die wiel uitvind nie; dit gaan om 'n beter koördinasie van huidige pogings om die wa deur die drif te trek, maar ook om 'n proses van politieke magsopbou waarvan die ANC-regering, asook die internasionale wêreld, onmiddellik sal kennis neem. Elke party of organisasie wat aan die AR wil deelneem, kan van nou af begin om sy beleid te formuleer en deel te neem aan die openbare debat oor ons toekoms en wat ons te doen staan.
Deur die volk verkies tydens die Presidentsverkiesing
Ministers aangewys deur die president uit die Raadslede
Deur die volk verkies tydens die Raadsverkiesing
Voorgestelde portefeuljes vir die Afrikanerkabinet:
·	Taal en kultuur
·	Veiligheid en sekuriteit
·	Landbou en ontwikkeling
·	Buitelandse sake
·	Binnelandse sake en organisasie
·	Ekonomie, handel en nywerheid
·	Inligting en kommunikasie
·	Gesondheid en welsyn
Wat egter baie belangrik is, is dat daar selfs in die tussentydse periode waartydens 'n vrywillige president, kabinet en raad sal dien, oorgegaan sal moet word tot aksie. Nie net sal die Tussentydse Raad die verkiesing organiseer nie, maar sal die ergste van die huidige krisisse dadelik aangepak kan word sonder om te wag op die verkose raad. Soos iemand dit gestel het, moet daar eers 'n nie-demokratiese liggaam tot stand kom om by die demokratiese liggaam uit te kom. Dit kan nie uit die niet verskyn nie.
08-25-2004, 06:41 AM #5
Het net 'n vraag...
My grootvader, Mnr. Kriek van PE, het soveel as wat hy kon, HNP vergarderings bygewoon.
Die HNP het hom 'n bekende gesig genoem, so hy was nie 'n vreemdeling in hulle geledere nie. Was baie goed bevriend met Mnr. Willie Marais, Oom Jaap, Mnr. Hendrik de Wet en ander.
Wonder net of jy hom geken het ?
Hy's in 1999 oorlede.
08-25-2004, 09:39 AM #6
Ongelukkig nie, jammer.
Het jy nie enige HNP versamelstukke nagelaat nie; ek dink van die eerste HNP propaganda stukke moet baie uniek wees om te besit.
Waarschuwing - "Kijk goed uit met wat je post" Tehalon De Zandbak 92 12-29-2007 03:18 AM
Wat te denken van de film "Citizen Kane"? gedachte Muziek, film en media 0 06-21-2007 03:43 PM
WAT?:"Koningin moet Armeense kwestie niet aansnijden"...! KaKaKa Nieuwsberichten 0 02-20-2007 09:33 PM
Wat te doen tegen een "hardware ban" ? HELLRAISER Computers en Internet 4 10-26-2004 01:46 PM
Page generated in 0.20561 seconds with 13 queries